Simona Halep nu a uitat ce i-a spus Serena Williams în perioada când a fost suspendată. Contrar așteptărilor, Simona vede partea bună a situației. Răspunsul său reușește să pună în valoare calitățile adversarei sale, dar și mai mult pe ale sale.
Williams scria, într-o postare controversată, că "Opt e o cifră mai bună", aluzie la finala dintre cele două, de la Wimbledon, pe care a pierdut-o în fața Simonei.
Dacă americanca ar fi câștigat-o ar fi ajuns la opt titluri pe iarba londoneză.
"Prea mare pentru acea postare"
"Au fost și sportivi care m-au criticat. Invidia și răutatea există în lumea asta. Când o persoană este căzută, unii vor să o distrugă. Nu am crezut că voi trece prin asta.
Eu nu am avut o asemenea greutate în viața mea, acum era ceva personal. E foarte greu să gestionezi. Le mulțumesc și lor că mi-au dat motivație să lupt! Dar le mulțumesc și celor care chiar au crezut în mine, oameni simpli, care nu mă cunoșteau.
Cred că a fost o frustrare personală că nu a reușit să câștige atunci. Fiecare scrie și spune ce simte. Nu o judec, dar consider că este mult prea mare pentru acea postare!", a spus Simona Halep, la Antena 3.
Printre contestatari s-au numărat și Eugenie Bouchard
Eugenie Bouchard, în schimb, cea care le-a criticat dur pe Maria Sharapova și pe Dayana Yastremska după ce au fost suspendate pentru dopaj, a scris, imediat după ce a venit sancțiunea Simonei Halep: "Mi s-a spus să nu postez nimic astăzi".
''Sunt încântată să vă anunţ că îmi voi face revenirea în circuitul WTA în două săptămâni la @miamiopen! Mulţumesc turneului pentru faptul că mi-a dat această oportunitate şi abia aştept să revin pe teren şi să joc. Ne vedem în curând!", a scris Halep în mesajul său.
Fostul lider mondial a primit un wild card din partea organizatorilor pentru a putea juca la Miami Open, având în vedere că porneşte de la zero în clasamentul WTA.
Cel mai bun rezultat al Simonei Halep la Miami Open este atingerea semifinalelor în două rânduri, 2015 şi 2019. În 2015 a fost învinsă în penultimul act de americanca Serena Williams, cu 6-2, 4-6, 7-5, iar în 2019 de Karolina Pliskova, cu 7-5, 6-1. Ultima sa participare la turneul din Florida datează din 2021, când pierdea în turul al treilea.
Tribunalul de Arbitraj Sportiv (TAS) de la Lausanne a admis apelul depus de jucătoarea română de tenis Simona Halep şi i-a redus, marţi, la nouă luni suspendarea de patru ani dictată de Agenţia Internaţională pentru Integritatea Tenisului (ITIA).